"سوریه-نی قانا، تئررورا، گؤز یاشینا آچیق حالا گتیرن کیم وارسا بشریتین قارشی‌سیندا بونون جاوابینی وئره‌جک‌دیر".
بونو تورکیه پرزیدنتی‌نین مطبوعات خیدمتی‌نین باشقانی فخرالدین آلتون فوریه نین 20-ده سوریه-نین ادلیب بؤلگه‌سینده 2 عسگرین شهید اولدوغو هوجوملا علاقه‌دار  تویتر صحیفه‌سینده یازیب.
آلتون آچیقلاماسیندا ادلیب-ده باریشی تامین ائتمک و اینسانی یاردیم فعالیت‌لرینه نظارت ائتمک اوچون اوردا اولان عسگرلره رژیم طرفیندن ائدیلن خاین هوجومدا 2 عسگریمیزین شهید اولدوغونو، 5 عسگریمیزین ایسه یارالاندیغینی بیلدیریب.
شهیدلره الله‌دان رحمت، یارا‌لی عسگرلره شفاعت دیله‌ین آلتون "دؤولتیمیز شهیدلریمیزین قانینی یئرده قویمامیش‌دیر، قویمایا‌جاق‌دیر. سوریه-نی قانا، ترورا، گؤز یاشینا آچیق حالا گتیرن کیم وارسا بشریتین قارشی‌سیندا بونون جاوابینی وئره‌جک‌دیر. دؤولتیمیز بؤیوک‌دور، میللتیمیز عزیزدیر، وطنیمیز مقدس‌دیر" ایفاده‌لرینی ایشلدیب.
